
RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI

în intervalul 16.07.2026, ora 08.00 – 17.07.2026, ora 08.00
I.
SITUAŢIA HIDROMETEOROLOGICĂ

1. Situaţia şi prognoza hidro pe râurile interioare şi Dunăre din 17.07.2026, ora 07.00

RÂURI 
Institutul Naţional de Hidrologie și Gospodărire a Apelor (I.N.H.G.A.) a emis în data de 16.07.2026, la ora 11:15, atenţionarea hidrologică nr. 79--COD GALBEN, valabilă în intervalul 16.07.2026, ora 12:00-17.07.2026, ora 09:00, vizând scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri de debite și niveluri, cu posibile depășiri ale COTELOR DE ATENŢIE pe râurile din bazinele hidrografice: Someşul Mic – bazin superior și afluenți bazin mijlociu și inferior (județele: Bihor și Cluj), Arieș – bazin superior și afluenți bazin mijlociu și inferior (județele: Alba și Cluj), Olt – afluenții aferenți sectorului aval confluenţă cu râul Cibin – amonte Ac. Ionești (judeţele: Sibiu, Vâlcea şi Argeş), Vedea - bazin superior și afluenți bazin mijlociu și inferior (judeţele: Argeş, Olt şi Teleorman), Argeş – bazin superior și afluenți bazin mijlociu și inferior (judeţele: Argeş, Dâmboviţa, Giurgiu, Teleorman şi Ilfov), Ialomiţa – bazin amonte S.H. Moroeni şi afluenţii aferenţi sectorului aval S.H. Moroeni – amonte S.H. Bӑleni, Cricovul Dulce (judeţele: Dâmboviţa şi Prahova), Prahova - bazin superior şi afluenţi bazin mijlociu şi inferior (judeţele: Prahova și Ialomiţa), Buzău – afluenţii aferenţi sectorului aval S.H. Nehoiu – amonte S.H. Baniţa (judeţele: Buzău și Prahova).

Atenţionarea Hidrologică vizează în principal fenomenele de scurgeri importante pe versanți, torenți și pâraie, viituri rapide pe râurile mici cu posibile efecte de inundații locale.

Această atenţionare hidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate: ALBA, ARGEŞ, BIHOR, BUZĂU, CLUJ, DÂMBOVIŢA, GIURGIU, IALOMIŢA, ILFOV, OLT, PRAHOVA, SIBIU, TELEORMAN şi VÂLCEA (14 prefecturi) –COD GALBEN. 
Debitele au fost relativ staționare, exceptând râurile din bazinele hidrografice: Vișeu, Iza, Someș, Crișul Negru, Crișul Alb, Mureș, Suceava, Moldova, Bistrița, Trotuș, Putna și Râmnicu Sărat, unde au fost în general în scădere.

Pe râurile din Dobrogea și bazinele superioare și mijlocii ale Argeșului, Ialomiței și Buzăului debitele au fost în creștere ca urmare a precipitațiilor sub formă de aversă căzute în interval și propagării. 

Scurgeri importante pe versanți, torenți și pâraie, viituri rapide cu efecte de inundații locale și creșteri importante de debite și niveluri s-au produs pe unele râuri mici din zonele de deal și munte din sud–estul țării ca urmare a precipitațiilor sub formă de aversă, mai însemnate cantitativ, căzute în interval și propagării.

Debitele se situează, în general, sub mediile multianuale lunare, la valori cuprinse între 30–90% din acestea, mai mari (în jurul și peste mediile lunare) pe râurile din bazinele hidrografice: Vedea, bazinele superioare ale Ialomiței, Bistriței, pe cursul mijlociu și inferior al Prahovei și mai mici (sub 30% ), pe râurile din bazinele: Iza, Tur, Lăpuș, Crasna, Barcău, Crișuri, Timiș, Bârzava, Moravița, Caraș, Nera, Cerna, Bârlad, bazinul superior și mijlociu al Sucevei, pe cursul mijlociu și inferior al Prutului și pe afluenții acestuia, pe unii afluenți din bazinele inferioare ale Jiului și Oltului și pe unii afluenți din bazinul superior al Argeșului.

În interval au fost emise două atenționări hidrologice pentru fenomene imediate. 

Este în vigoare ATENȚIONAREA HIDROLOGICĂ nr. 79 din 16.07.2026, până la ora 09:00.

Nivelurile pe râuri la stațiile hidrometrice se situează sub COTELE DE ATENȚIE.

Debitele vor fi relativ staționare, exceptând râurile din bazinele hidrografice: Vișeu, Someș, Mureș, Suceava, Moldova, Bistrița, Trotuș, Putna, Râmnicu Sărat și bazinul superior al Oltului, unde vor fi, în general în scădere.

Pe râurile din bazinele hidrografice: Vedea, Argeș, Ialomița, bazinul superior al Jiului, bazinul superior și mijlociu al Buzăului și pe afluenții Oltului mijlociu și inferior debitele vor fi în creștere ca urmare a precipitațiilor sub formă de aversă prognozate și propagării.

Sunt posibile scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri însemnate de debite și niveluri pe unele râuri din zonele de deal și munte din sudul țării, ca urmare a precipitațiilor sub formă de aversă, mai importante cantitativ, prognozate.

DUNĂRE
Debitul la intrarea în ţară (secţiunea Baziaş) în intervalul 16-17.07.2026 a fost în ușoară scădere, având valoarea de 1750 m3/s, sub media multianuală a lunii iulie (4700 m3/s).
În aval de Porţile de Fier debitele au fost în scădere.

Debitul la intrarea în ţară (secţiunea Baziaş) va fi în ușoară scădere (1700 m3/s).

În aval de Porțile de Fier debitele vor fi în scădere. 

A.B.A. Dobrogea Litoral informează că în urma scăderii în ultimele zile a nivelului, respectiv a debitului fluviului Dunărea pe sectorul Chiciu – Cernavodă – Hârșova, precum și tendința de scădere pentru următoarea perioadă, va începe aplicarea prevederilor Planului de restricții și folosire a apelor în perioadele deficitare pentru B.H. Dunăre.
În data de 14.05.2026 nivelul Dunării, respectiv debitul, au atins valoarea de atenționare/avertizare. Astfel, în Secțiunea Cernavodă s-a înregistrat un debit de 773 mc/s, respectiv un nivel = - 42 cm;      


Conform Planului de restricții pe sectorul Chiciu–Cernavodă–Hârșova (sector 6.2.) debitele caracteristice perioadei de vară sunt:

-debitul de atenție/avertizare: Qat = 859.536 mc/s;

-debitul necesar pentru satisfacerea cerințelor cantitative: QN = 716.28 mc/s;

-debitul necesar pentru îndeplinirea condițiilor de calitate: QNPCA = 324 mc/s;

În acest sens, va fi instituită faza de atenționare/avertizare la folosințele care se alimentează cu apă din Dunăre, pe sectorul Chiciu–Cernavodă–Hârșova, respectiv: 

-în scop potabil: S.C. R.A.J.A. S.A. Constanța – Sursa de apă potabilă Cernavodă;
-transport:  C.N. A.C.N. Agigea cu alimentare apă din Dunăre;
-industrie: S.C. Sârme și Cabluri S.A. Hârșova; 
-irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie;
-piscicultură: SC Danubiu Elite Buc. –Am. pisc. Dunăreni.
2. Situaţia meteorologică în intervalul 16.07.2026, ora 10.00 –17.07.2026, ora 06.00 

Administraţia Naţională de Meteorologie (A.N.M.) a emis în data de 16.07.2026, la ora 10:00, atenţionarea meteorologică nr. 111:

-informare meteorologică valabilă în intervalul 16.07.2026, ora 12:00-18.07.2026, ora 22:00, vizând val de căldură, disconfort termic, caniculă și nopți tropicale: „în intervalul menționat un val de căldură se va extinde și se va intensifica treptat, iar disconfortul termic se va accentua în regiunile vestice, sudice și sud-estice, unde indicele temperatură-umezeală (ITU) va atinge și va depăși pragul critic de 80 de unități. Va fi caniculă, joi (16 iulie) și vineri (17 iulie) în Crișana, Banat și vestul Olteniei, iar sâmbătă (18 iulie) în sudul Banatului și vestul și sudul Olteniei și în jumătatea sudică a Munteniei. În aceste regiuni temperaturile maxime vor fi de 35...37 de grade.  În vestul și sudul țării nopțile vor deveni tropicale, iar temperaturile minime vor fi în general de 20...21 de grade.

-COD GALBEN valabil în intervalul 16.07.2026, ora 12:00-18.07.2026, ora 10:00, vizând caniculă, disconfort termic ridicat și noapte tropicală: „joi (16 iulie) și vineri (17 iulie), în județele Dolj, Mehedinți, Caraș-Severin, Timiș, Arad, Bihor și Satu Mare, va fi caniculă și disconfort termic ridicat, iar indicele temperatură-umezeală (ITU) va depăși pragul critic de 80 de unități. Temperaturile maxime vor fi de 34...37 de grade, iar nopțile vor fi tropicale cu minime, în general, de 20...22 de grade.”

-COD GALBEN valabil în intervalul 16.07.2026, orele 12:00-22:00, vizând instabilitate atmosferică și averse însemnate cantitativ: „joi (16 iulie), în cea mai mare parte a zonei montane, în Maramureș, estul și sudul Transilvaniei, Muntenia, nordul și estul Olteniei și sudul Dobrogei vor fi perioade cu instabilitate atmosferică ce se va manifesta prin averse torențiale, descărcări electrice, intensificări ale vântului, vijelii (viteze la rafală de 50...70 km/h) și grindină de mici și medii dimensiuni (1...3 cm). În intervale scurte de timp (1...3 ore) cantitățile de apă vor fi de 15...25 l/mp și izolat de peste 30...50 l/mp. Notă: Manifestări specifice instabilității atmosferice vor fi pe arii restrânse și în restul teritoriului.”

-COD GALBEN valabil în intervalul 17.07.2026, orele 12:00-21:00, vizând instabilitate atmosferică și averse însemnate cantitativ: „vineri (17 iulie), în nordul Olteniei, nordul și nord-vestul Munteniei, sud-vestul Transilvaniei și local în Munții Apuseni vor fi perioade cu instabilitate atmosferică ce se va manifesta prin averse torențiale, descărcări electrice, intensificări ale vântului (viteze la rafală de 50...70 km/h) și pe arii restrânse vijelii și grindină de mici și posibil medii dimensiuni (1...3 cm). În intervale scurte de timp (1...3 ore) cantitățile de apă vor fi de 15...25 l/mp și izolat de peste 30 l/mp. Notă: Manifestări specifice instabilității atmosferice vor fi pe arii restrânse și în restul teritoriului.”
Această atenţionare meteorologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:

-către prefecturile judeţelor: ARAD, ARGEŞ, BIHOR, BRĂILA, BUZĂU, CARAŞ-SEVERIN, CĂLĂRAŞI, DÂMBOVIŢA, DOLJ, GIURGIU, GORJ, IALOMIŢA, ILFOV, MEHEDINŢI, OLT, PRAHOVA, SATU MARE, TELEORMAN, TIMIŞ şi Municipiul BUCUREŞTI (20 de prefecturi)-informare meteorologică;
-către prefecturile judeţelor: ALBA, ARAD, ARGEŞ, BACĂU, BIHOR, BISTRIŢA-NĂSĂUD, BRAŞOV, BRĂILA, BUZĂU, CARAŞ-SEVERIN, CĂLĂRAŞI, CLUJ, CONSTANŢA, COVASNA, DÂMBOVIŢA, DOLJ, GIURGIU, GORJ, HARGHITA, HUNEDOARA, IALOMIŢA, ILFOV, MARAMUREŞ, MEHEDINŢI, MUREŞ, NEAMŢ, OLT, PRAHOVA, SATU MARE, SIBIU, SUCEAVA, TELEORMAN, TIMIŞ, VÂLCEA, VRANCEA şi Municipiul BUCUREŞTI (36 de prefecturi) – COD GALBEN.
În ţară vremea s-a menținut călduroasă în cea mai mare parte a teritoriului, izolat caniculară în vest și sud, iar disconfortul termic a fost ridicat mai ales la câmpie. Indicele temperatură-umezeală (ITU) a atins sau a depășit pragul critic de 80 de unități pe arii relativ extinse în Oltenia, local în Muntenia, Banat și Crișana și izolat în Maramureș, Dobrogea și Moldova. Cerul a fost variabil, cu înnorări temporar accentuate după-amiaza și seara, când în zonele montane, local în Muntenia, pe spații mai mici în Oltenia, Transilvania și Dobrogea și izolat în celelalte regiuni au fost averse, descărcări electrice și intensificări de scurtă durată ale vântului (45...55 km/h), ce au luat și aspect de vijelie, consemnate cele de pe raza localităților Întorsura Buzăului, Piatra Neamț și Slatina. Ploile au avut și caracter torențial, iar în intervale scurte de timp (1...3 ore) sau prin acumulare, cantitățile de apă au fost pe spații mici de 10...15 l/mp și izolat de peste 20...30 l/mp. Temperaturile maxime s-au încadrat între 26 de grade la Joseni și Miercurea Ciuc și 35 de grade la Săcuieni, Drobeta-Turnu Severin, Băilești și Brăila, iar la ora 06 valorile termice erau cuprinse între 11 grade la Mierurea Ciuc și 25 de grade la Sulina. Spre sfârșitul intervalului s-a format ceață în estul Transilvaniei.
Observaţie: în intervalul de diagnoză au fost în vigoare 19 mesaje pentru fenomene meteorologice periculoase imediate, astfel: 

-3 avertizări cod portocaliu, 2 emise de către SRPV Constanța și 1 de către SRPV Craiova;

-16 atenționări cod galben, 5 emise de către SRPV Bacău, 4 de către SRPV Constanța, 2 de SRPV Cluj, 2 de către SRPV Sibiu, 2 de SRPV Craiova și 1 de către SRPV Timișoara. 

La Bucureşti vremea s-a menținut călduroasă, cu disconfort termic ridicat, iar indicele temperatură-umezeală (ITU) a atins și depășit ușor pragul critic de 80 de unități. Cerul a fost variabil, cu înnorări temporar accentuate după-amiaza, când în unele cartiere au fost averse, descărcări electrice și ușoare intensificări ale vântului (rafale de 35...40 km/h). Vântul a suflat slab și moderat. Temperatura maximă a fost de 32 de grade în Băneasa și 33 de grade la Afumați și Filaret, iar la ora 6 se înregistrau 17 grade la stația meteo Băneasa și 19 grade la Afumați și Filaret.

3. Prognoza meteorologică în intervalul 17.07.2026, ora 09.00-18.07.2026, ora 9.00
În ţară vremea va fi în continuare călduroasă în majoritatea zonelor, iar pe arii extinse în vest, sud și local în sud-est disconfortul termic va fi ridicat și indicele temperatură-umezeală (ITU) va atinge și depăși ușor pragul critic de 80 de unități. Cerul va fi variabil și cu precădere după-amiaza și seara vor fi înnorări temporar accentuate, averse (cantități de apă de 15...25 l/mp și izolat de peste 30 l/mp), descărcări electrice și intensificări de scurtă durată ale vântului (viteze la rafală de 50...70 km/h) la munte, îndeosebi în Carpații Meridionali și Munții Apuseni, local în Transilvania, Oltenia, vestul și nordul Munteniei și izolat în celelalte regiuni. Izolat vor fi și vijelii și grindină de mici dimensiuni (1...2 cm). Temperaturile maxime se vor încadra între 28 de grade în depresiunile din estul Transilvaniei și nordul litoralului și 36...37 de grade în Crișana, Banat, vestul și sud-vestul Olteniei, unde va fi caniculă. Temperaturile minime vor fi cuprinse între 11 grade în depresiunile Carapaților Orientali și 22...23 de grade în Dealurile de Vest și pe litoral, iar local în regiunile vestice, sudice și sud-estice noaptea va fi tropicală. Dimineața și noaptea, îndeosebi în depresiunile intramontane, va fi ceață.

La Bucureşti vremea va fi în continuare călduroasă, cu disconfort termic ridicat și indice temperatură-umezeală (ITU) de peste 80 de unități. Cerul va fi mai mult senin, cu înnorări după-amiaza și seara, când vor fi posibile averse (în general 2...4 l/mp), descărcări electrice și intensificări de scurtă durată ale vântului (rafale de 35...45 km/h). Temperatura maximă se va situa în jurul valorii de 34 de grade, iar cea minimă va fi de 19...21 de grade, caracterizând o noapte tropicală.
II. CALITATEA APELOR

Nu au fost semnalate evenimente deosebite.

III. CALITATEA MEDIULUI

1. În domeniul aerului
G.N.M.-C.J. Dâmbovița informează că în data de 14.07.2026, la ora 12:30, s-a produs un incendiu pe amplasamentul societății Expert Recycling din satul Viforâta, comuna Aninoasa, în care au ars crengi tocate și deșeuri vegetale depozitate sub formă de compost pe o platformă betonată, cauza probabilă fiind autoaprinderea. Echipajele I.S.U. Dâmbovița au intervenit pentru stingerea incendiului, iar personalul societății a stropit suprafața afectată cu apă și a îndepărtat deșeurile care au ars mocnit în vederea prevenirii reaprinderii.

Agenţia Naţională pentru Mediu și Arii Protejate informează că din rezultatele analizelor efectuate în data de 15.07.2026 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon) și ale mediei zilnice de 50 µg/m3 pentru PM10 (pulberi în suspensie cu diametrul sub 10 microni).
2. În domeniul solului şi vegetaţiei 

G.N.M.-C.J. Constanța informează că în data de 16.07.2026, la ora 20:30, s-a produs o poluare a solului cu sulf în zona stației de cale ferată Palas (Bucla Palas, km 1+550, teren proprietate C.F.R.) ca urmare a manevrării greșite a unor vagoane aparținând operatorului GP Rail Cargo. A fost dellimitat și securizat perimetrul afectat, urmând ca operatorul să realizeze operațiunile de ecologizare. 

3. 
În domeniul supravegherii radioactivităţii mediului
Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

4. 
În municipiul Bucureşti

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

